Publication: Magyar Közlöny
Issue: MK-2000-128 (Year: 2000, Number: 128)
Era: 1990-2004
Section: és működésük feltételeiről szóló 1/2000. (I. 7.) SZCSM rendelet (a továbbiakban: 1/2000. SZCSM rendelet) előírásai
Paragraph Index: 1220

19. Óvodai nevelés Előirányzat: 38 675,8 millió forint 42,954,5 millió forint Fajlagos összeg: 115 600 forint/fő 130 000 forint/fő A hozzájárulást a helyi önkormányzat az általa fenntartott intézményben óvodai nevelésben részesülő — beleértve az óvodai nevelés keretében folyó iskolai életmódra felkészítő foglalkozásokon részt vevő — azon gyermekek után veheti igénybe, akik a 2000., illetve 2001. évben, a közoktatási (tanévi nyitó) statisztikai létszám-mérés (október 1.) időpontjáig a harmadik életévüket betöltik. Nem igényelhető hozzájárulás azon gyermekek után, akik a hetedik életévüket 2001., illetve 2002. év szeptember 1-jéig betöltik, kivéve, ha a képzési kötelezettségről és a pedagógiai szakszolgálatról szóló 14/1994. (VI. 24.) MKM rendelet 16. § (1) bekezdése, illetve 22. § (2) bekezdése alapján az óvodai nevelésük meghosszabbítható.

Source: https://magyarkozlony.hu/hivatalos-lapok/01c7eee9f5037b77190ac6e218267943678af71e/dokumentumok/bf2a010248f1ebdd06ba8e40f0a83af17d3facf3/letoltes